section_heading: Kontroverze
paragraph_text: S obzirom na činjenicu da se SNL prenosi uživo, nekolicina tehničkih problema, glumačkih grešaka, namjernih pokušaja sabotaže, protesta, i sličnih situacija dogodilo se tijekom povijesti emitiranja emisije. Jedan od incidenata koji je prikupio veliku medijsku pažnju dogodio se 3. listopada 1992., kada je pjevačica Sinéad O'Connor tijekom svog glazbenog nastupa isparala fotografiju pape Ivana Pavla II. 13. travnja 1996., članovi alternativnog metal sastava Rage Against the Machine obznanili su svoje mišljenje o tadašnjem voditelju emisije, milijarderu Steveu Forbesu, vješanjem dviju američkih zastava naopako s njihovih glazbenih pojačala. 23. listopada 2004., pjevačica Ashlee Simpson bila je glazbeni gost kada se dogodila greška tijekom usne sinkronizacije pjesme. Njena prva pjesma, "Pieces of Me" odrađena je bez incidenata, ali kada je počela pjevati drugu pjesmu, "Autobiography", greškom su se vokali pjesme "Pieces of Me" čuli na zvučnicima, čak i prije nego što je Simpson podigla mikrofon. Simpson je nakon toga počela improvizirano plesati, prije nego što je napustila pozornicu.